Чарнобыль (міні-сэрыял)

**«Чарно́быль»** () — гістарычны міні-сэрыял, створаны Крэйґам Мазынам. Прэм’ера сэрыялу, створанага амэрыканскім каналам HBO з брытанскай тэлесеткай Sky, адбылася ў ЗША і Вялікабрытаніі 6 траўня 2019 году.

## Перадумовы
«Чарнобыль» адлюстроўвае «праўдзівую гісторыю адной з найгоршых тэхнагенных катастроф у гісторыі і распавядае пра адважных мужчын і жанчын, якія ахвяравалі сабой, каб выратаваць Эўропу ад нябачнай небясьпекі. Міні-сэрыял адлюстроўвае маштаб катастрофы на атамнай станцыі, якая адбылася ў УССР ў красавіку 1986 году, раскрываючы, як і чаму гэта адбылося, і распавядаючы жахлівыя і выбітныя гісторыі герояў, што змагаліся і загінулі».

## У ролях
* Джарэд Гарыс — Валеры Лягасаў, акадэмік, спэцыяліст па атамных рэактарах, намесьнік Інстытуту атамнай энэргіі імя Курчатава, узначальваў камісію, якая расьсьледавала прычыны катастрофы на Чарнобыльскай АЭС.
* Эмілі Ўотсан — Ульляна Хамюк, фізык-ядзершчык зь Менску, вучоная Інстытуту ядзернай фізыкі і адразу.
* Стэлян Скарсґард — Барыс Шчарбіна, намесьнік старшыні Савета Міністраў СССР і кіраўнік Камітэта па паліву і энэргетыцы пры Савеце Міністраў.
* Адам Наґайтыс — Васіль Ігнаценка, пажарны.
* Джэсі Баклі — Людміла Ігнаценка, жонка Васіля Ігнаценка.
* Дэйвід Дэнсік — Міхаіл Гарбачоў.
* Пол Рытэр — Анатоль Дзятлаў, намесьнік галоўнага інжынэра Чарнобыльскай АЭС.
* Сэм Тротан — Аляксандар Акімаў, начальнік начной зьмены, якая працавала на чацьвёртым энэргаблёку Чарнобыльскай АЭС 26 красавіка 1986 году.
* Кон О’Ніл — Віктар Бруханаў, дырэктар Чарнобыльскай АЭС.

## Эпізоды

## Вытворчасьць

### Распрацоўка
26 ліпеня 2017 году было абвешчана, што тэлеканал HBO замовіў сэрыял «Чарнобыль», што стала яго першай сумеснай вытворчасьцю са Sky Television. Сцэнар да пяцісэрыйнага міні-сэрыялу павінен быў быць напісаны Крэйгам Мазынай, а рэжысэрам міні-сэрыяла павінен быў стаць Юган Рэнк. Мазына таксама павінен быў выступаць у якасьці выканаўчага прадусара разам з Кэралін Штраўс і Джэйн Фэзэрстоўн, а Крыс Фрай і Рэнка выступалі ў якасьці су-выканаўчых прадусараў.

11 сакавіка 2019 году стала вядома, што прэм’ера міні-сэрыялу адбудзецца 6 траўня 2019 году.

28 сакавіка 2019 году ў інтэрнэце быў разьмешчаны трэйлер да будучага сэрыялу.

### Здымкі
Асноўныя здымкі праходзілі ў Летуве ў пэрыяд з красавіка па травень 2018 году, а ў чэрвені — у Кіеве. Большая частка натурных здымкаў энэргаблёкаў ЧАЭС адбывалася на Ігналінскай АЭС, якая мае рэактары таго ж тыпу (РБМК), што і Чарнобыльская АЭС. Здымкі гораду Прыпяць ажыцьцяўляліся ў Вільні, у раёне Фабіёнішкес.

## Рэйтынгі
Міні-сэрыял «Чарнобыль» на Internet Movie Database (IMDb) атрымаў ад гледачоў большы рэйтынг, чым «Breaking Bad» і «Гульня тронаў».

## Крыніцы

## Вонкавыя спасылкі
* 
* Стваральнікі «Гульні тронаў» здымуць серыял пра Чарнобыльскую катастрофу  // Новы Час 27-07-2017
* Зорка серыяла «Чарнобыль»: «Беларусь была найгоршым месцам на планеце» «Наша Ніва»
* Пажарнік з серыялу «Чарнобыль». Ці памятаюць беларусы пра свайго земляка?, Белсат, 22-05-2019

Катэгорыя:Тэлесэрыялы ЗША
Катэгорыя:Тэлесэрыялы тэлеканала HBO
Катэгорыя:Брытанскія тэлесэрыялы
Катэгорыя:Тэлесэрыялы 2019 году
Катэгорыя:Чарнобыльская катастрофа ў культуры і мастацтве